open-index/open-wikipedia-markdown huggingface dataset:
Kuoleman laulukunnaat

__NOTOC__
**Kuoleman laulukunnaat** on Mokoman viides studioalbumi, joka julkaistiin 8. helmikuuta 2006. Se on järjestyksessään kolmas Mokoma-albumi, joka on julkaistu yhtyeen oman Sakara Records -levy-yhtiön alla. Tyyliltään albumi on yhtyeen raskain ja aggressiivisin albumi. Se sisältää paljon death metal -vaikutteita. Albumi ylitti kultarajan kesällä 2008.

Albumin on säveltänyt ja sovittanut yhtyeen jäsenet yhdessä, ja sanoittanut laulusolisti Marko Annala. Sanoitukset käsittelevät ihmissuhteeseen ja sen päättymiseen liittyviä tunnetiloja. Kansitaide on sarjakuvataiteilija Ville Pirisen käsialaa. Albumilta ei ole julkaistu yhtään singleä, mutta kappaleista "Pahaa verta" ja "Kuu saa valtansa auringolta" on kuvattu musiikkivideo. Molempien videoiden ohjauksesta vastasi hämeenlinnalaisen Vasara Filmsin Vesa-Matti Vainio, ja ensin mainittu sai ensi-iltansa albumin julkaisupäivänä Music Televisionin *[[Headbangers Ball]]* -ohjelmassa. Albumi on julkaistu myös pahvikantisena digipak-versiona sekä vinyylinä.

Albumi nousi ensimmäisellä julkaisun jälkeisellä viikollaan Suomen virallisen albumilistan ykköspaikalle.

Sakara Recordsin ja saksalaisen ZYX Musicin yhteistyösopimuksen myötä *Kuoleman laulukunnaat* julkaistiin Golden Core Records -levymerkillä Saksassa, Itävallassa, Sveitsissä, Alankomaissa, Belgiassa ja Luxemburgissa 8. kesäkuuta 2007.

## Kappaleet
Sävellys: Mokoma. Sanoitus: Marko Annala. Sovitus: Mokoma.

# 
# 
# 
# 
# 
# 
# 
# 
# 
# 
# 

## Kokoonpano
* Kuisma Aalto – kitara
* Marko Annala – laulu
* Janne Hyrkäs – rummut
* Santtu Hämäläinen – basso
* Tuomo Saikkonen – kitara ja taustalaulu

## Arvostelut
* Desibeli.net: 
* Imperiumi.net: 
* Soundi: 

## Lähteet

## Aiheesta muualla
* 
* 
* Mokoman virallinen sivusto
*
Koheesio

**Koheesiolla** tarkoitetaan keskinäisiä vetovoimia. Koheesio pitää ainetta koossa eli vastustaa sitä rikkovia voimia. Koheesiosta johtuvat myös pintajännitys sekä adheesio.

Koheesio vaikuttaa myös seosten komponenttien jakautumiseen seoksessa. Mikäli kaksikomponenttisen seoksen A-komponentin partikkelien välillä vallitsee voimakas koheesio (esimerkiksi vesi), ja komponenttien keskinäinen koheesio ei ole kovin suuri (esimerkiksi lipidit ja vesi), B-komponentin partikkelit eivät pääse A-partikkelien väliin, jolloin kumpikin komponentti muodostaa oman faasin. Seos, jossa komponentit esiintyvät eri faaseissa, on heterogeeninen.

## Katso myös
* Hydrofobinen vuorovaikutus
Fabrizio Dentice

**Fabrizio Dentice** (n. 1530 - n. 1590) oli italialainen säveltäjä ja luutun ja viola da gamban soittaja. Hän syntyi Napolissa, mutta työskenteli Roomassa ja Parmassa. Hänen tuotantoonsa kuuluu muun muassa kuoromusiikkia ja pienimuotoisia luuttukappaleita. Myös Denticen veljenpoika, Scipione Dentice oli säveltäjä. Lisäksi säveltäjä Luigi Denticen arvellaan olleen Scipionen veli.
Sinua, sinua rakastan

**Sinua, sinua rakastan** on rakkauslaulu, joka on peräisin suomalaisesta elokuvasta *[[Asfalttilampaat]]* (1968). Kappaleen on säveltänyt Kaj Chydenius ja sanoittanut Aulikki Oksanen. Kappale löytyy muun muassa Chydeniuksen levyltä *Kauneimmat rakkauslaulut*. *Sinua, sinua rakastan* on myös Aulikki Oksasen vuonna 2000 ilmestyneen runokirjan nimi.

Tammikuussa 2022 *Helsingin Sanomat* pyysi yli 70:tä suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati ”sadan parhaan laulun” listan. ”Sinua, sinua rakastan” ylsi kokonaistuloksissa sijalle 30.

## Lähteet

## Aiheesta muualla
* Ylen ''Elävä arkisto'': Anna Kuoppamäki: Sinua sinua rakastan
Temuera Morrison

**Temuera Derek Morrison** (s. 26. joulukuuta 1960) on uusiseelantilainen näyttelijä.

Morrison syntyi maoriperheeseen Rotoruassa Uudessa-Seelannin Pohjoissaarella, mutta hänellä on sukujuuria myös Skotlannista ja Irlannista. Morrison on uusiseelantilaisen viihdetaiteilijan Howard Morrisonin veljenpoika.

Hän teki näyttelijänä ensiesiintymisensä uusiseelantilaisessa televisiosarjassa *[[Rangi's Catch]]*. Hän esiintyi päärooleissa televisiosarjassa *[[Shortland Street]]* ja draamaelokuvassa *[[Kerran sotureita]]* ja palkkionmetsästäjä Jango Fettin roolissa *[[Star Wars: Episodi II - Kloonien hyökkäys|Kloonien hyökkäyksessä]]*. Morrison on toiminut uusiseelantilaisen keskusteluohjelman *[[The Them Show]]n* juontajana.

## Filmografia (epätäydellinen)

## Lähteet

## Aiheesta muualla
*
Releasetinlaite

**Releasetinlaite** on yksi rautatieliikenteen ohjaukseen käytettävistä asetinlaitetyypeistä. Tässä asetinlaitetyypissä toiminnot ja varmistukset tapahtuvat sähkömekaanisesti releiden välityksellä. Releasetinlaitteella asetetaan junille kulkutie joko seuraavalle pääopastimelle tai tietylle raiteelle.

Kulkutien asettamisen yhteydessä asetinlaite tarkistaa kulkutie-ehdot eli että kyseinen kulkutieosuus on vapaa eikä vastakkaisia tai risteäviä eli ns. viholliskulkuteitä ole asetettu tai asettumassa, sekä kääntää ja lukitsee vaihteet oikeisiin asentoihin. Tämän jälkeen laite vaihtaa valo-opastimien opasteet ajoon oikeuttaviksi. Junan sivuutettua opastimen laite vaihtaa opastimeen 'seis'-opasteet. Asetettu kulkutie joko purkautuu itsestään tai voidaan purkaa käsin junan sivuutettua kulkutiellä määrätyn kohdan. Asetinlaitteen releet on kytketty siten, ettei ajoon oikeuttavia opasteita voida asettaa, elleivät kaikki kulkutie-ehdot täyty. Siten käytännössä estyy useamman junan ohjautuminen törmääville kulkuteille.

Releasetinlaite koostuu sähköisestä asetinlaitetaulusta ja releistöstä. Asetinlaitetaulussa on kaavakuva laitteen ohjaamasta rata-alueesta sekä raiteiden ja opastimien kohdilla painonappeja, joita käyttämällä kulkutienasetus tapahtuu. Lähes kaikki releasetinlaitteen toiminnot vaativat vähintään kahden painikkeen yhtäaikaisen painamisen. Tämä kaksoisvarmistus on rakennettu turvallisuussyistä, sillä kahden painikkeen yhtäaikainen painaminen vahingossa on epätodennäköistä.

Releasetinlaitetta voidaan ohjata joko paikallisesti asetinlaitetaululta käsin, tai keskitetysti kaukokäytöllä rataosan liikenteenohjauskeskuksesta.

Releasetinlaitteita käytetään laajalti Suomessa, ja ne ovat osoittautuneet käytössä varsin luotettaviksi. Nyttemmin niitä on myös korvattu kokonaan elektronisilla tietokoneasetinlaitteilla. Kuitenkin Ruotsissa releasetinlaitteet on havaittu luotettavammiksi kuin tietokoneasetinlaitteet, ja luotettavuusongelmien vuoksi Banverket on korvannut tietokoneasetinlaitteen vanhemmalla releasetinlaitteella. Tunnetuimpia releasetinlaitteiden valmistajia on saksalainen Siemens AG.

## Suomessa käytettäviä releasetinlaitetyyppejä
* Siemens DrS (66 kpl)
* Siemens SpDrS 60-VR (20 kpl)
* VR-76, ns. *Salama* (16 kpl)
* Ganz Domino (17 kpl)
* Ganz Domino 70 (*Ainoastaan [[Karjaan rautatieasema|Karjaan asemalla]]*)
* LM Ericsson (*Yleinen Ruotsissa, Suomessa ei enää nykyisin käytössä viimeinen [[Ylivieskan rautatieasema|Ylivieskan asemalla]] käytössä ollut korvattiin Mipro MiSO TCS-O asetinlaitteella 9/2020*)
* WSSB GsII 63 (3 kpl)
* Thales (*Ainoastaan [[Kaipiaisten rautatieasema|Kaipiaisten asemalla]]*)
Kaakkois-Suomi

**Kaakkois-Suomi** on entisen Etelä-Suomen läänin itäosassa tätä edeltänyttä Kymen lääniä vastaava alue. Se käsittää nykyisten Etelä-Karjalan ja Kymenlaakson alueet. Kymenlaakso on vanhaa historiallisen Uudenmaan maakunnan ja historiallisen Karjalan maakunnan rajaseutua. Kymenlaakson kaupungeista Haminan voidaan katsoa kuuluneen Karjalaan. Viitteellisen Uudenmaan ja Karjalan historiallisen rajan voitaneen katsoa kulkeneen Kymijoessa.

Kaakkois-Suomen suurimmat kaupungit ovat Kouvola, Lappeenranta ja Kotka. Muita kaupunkeja ovat Hamina ja Imatra. Kaakkois-Suomessa on sijainnut useita tehdaspaikkakuntia, kuten Karhula, Vehkalahti, Myllykoski, Kuusankoski, Joutseno sekä Simpele.

Kaakkois-Suomi on viitteellisenä käsitteenä aiheuttanut sekaannusta kun Kymen vaalipiiri sekä Etelä-Savon vaalipiiri liittyivät Kaakkois-Suomen vaalipiiriksi vuonna 2015. Kaakkois-Suomena kielenkäytössä ja virallisissa yhteyksissä on totuttu kuitenkin pitämään nimenomaan vanhaa Kymen lääniä vastaavaa aluetta.

Yleisradion *Kaakkois-Suomen uutiset[http://areena.yle.fi/1-3863205]* -ohjelmasarja kattaa uutiset Etelä-Karjalan ja Kymenlaakson maakunnista.

Suomen kielen kaakkoismurteita puhutaan Etelä-Karjalassa sekä Kymenlaakson Virolahdella ja Miehikkälässä.

## Alueen kunnat

Kaakkois-Suomen kuntien alueella asuu yhteensä 298 480 henkilöä.

### [[Etelä-Karjalan maakunta|Etelä-Karjala]]

*  Luumäki
*  Lemi
*  Savitaipale
*  Taipalsaari
*  Lappeenranta
*  Imatra
*  Ruokolahti
*  Rautjärvi
*  Parikkala

### [[Kymenlaakson maakunta|Kymenlaakso]]

*  Pyhtää
*  Kotka
* Hamina
*  Virolahti
*  Miehikkälä
*  Kouvola

## Luonto

Kaakkois-Suomen eteläosa on varsin alavaa Kymijoen laaksoa, jota reunustavat peltomaisemat. Myös meri ja saaristo antavat oman leimansa eteläiselle Kymenlaaksolle. Pohjoiseen päin mentäessä luonnosta tulee karumpaa ja mäkistä. Salpausselkä kulkee itä-länsi-suunnassa Kaakkois-Suomen läpi. Etelä-Karjalan luonto koostuu harjuista, korkeista mäistä sekä järvistä. Sekä Etelä-Karjalassa, että Kymenlaaksossa on myös paljon koskia, jotka ovat antaneet loistavat mahdollisuudet teollisuudelle.

## Nähtävyydet

Kaakkois-Suomessa on suhteessa muuhun maahan nähden melko paljon nähtävyyksiä.

### Etelä-Karjala

* Saimaanharju ja Suur-Saimaa
* Nuijamaan rajakylä
* Imatrankoski ja Vuoksi
* Niskapietilän tie ja Haukkavuori Ruokolahdella
* Simpele ja Hiitolanjoki
* Uukuniemen luonnonnähtävyydet
* Lappeenrannan Linnoitus

### Kymenlaakso

* Kuninkaantie
* Kotkan keskusta
* Langinkoski
* Kyminlinna
* Haminan ympyräkaupunki
* Salpalinja
* Valkmusan kansallispuisto
* Itäisen Suomenlahden kansallispuisto
* Myllykoski
* Verla
* Repoveden kansallispuisto
* Utti
* Pioneeripuisto

## Katso myös
* Kaakonkulma
* Kaakkoismurteet
* Vanha Suomi

## Lähteet

## Aiheesta muualla
* Etelä-Karjalan liitto 
* Etelä-Savon liitto
* Kymenlaakson liitto
Moskovan suuriruhtinaskunta

**Moskovan suuriruhtinaskunta** (; vuoteen 1328 asti **Moskovan ruhtinaskunta**) oli Aleksanteri Nevskin nuorimman pojan ruhtinas Daniel Aleksandrovitšin Moskovan kaupungin pohjalle, Vladimir–Suzdalin alueelle 1200-luvulla perustama valtio, joka myöhemmin yhdisti Moskovan Venäjän.  

Moskovan nousua edesauttoi edullinen sijainti Moskva- ja Neglinka-jokien solmukohdassa tärkeitten kauppareittien risteyksessä tuottoisaa kauppaa varten sekä metsien ja suoalueiden tarjoama suoja hyökkäyksiä vastaan, mutta päätekijä oli sen yhteistyö mongolivaltiaiden kanssa. Mongolikaanit nimittivät Moskovan hallitsijat suuriruhtinaiksi 1300-luvun alkupuolella ja antoivat näille oikeuden kerätä veroa muilta ympäröiviltä ruhtinaskunnilta. Myöhemmin ruhtinaskunnan etuoikeuksia lisättiin tekemällä siitä Venäjän ortodoksisen kirkon keskus vuonna 1326.

Moskovan noustua kaikkien ruhtinaskuntien hallitsijaksi muodostettiin 1400-luvun lopulla Moskovan Venäjä.

## Historia
Moskova oli keskiaikainen ruhtinaskunta, joka Rurikin dynastian sukuhaaran johdolla kasvoi pienestä Rostov-Suzdalin ruhtinaskunnan asutuksesta hallitsevaksi poliittiseksi tekijäksi Koillis-Venäjällä.

Moskovasta tuli ruhtinaskunta 1200-luvun jälkipuoliskolla ruhtinas Daniel Aleksandrovitšin hallinnassa. Moskova houkutteli uusia asukkaita, ja sen ruhtinaat keräsivät suuria tulli- ja verotuloja. Lyhyen kilpailun jälkeen Tverin ruhtinaiden kanssa ruhtinas Danielin pojan ruhtinas Juri Danilovitšin aikana Moskovan ruhtinaat saivat tataari-herroiltaan Vladimirin suuriruhtinaan tittelin vuonna 1328. Tämän arvonimen ansiosta he pystyivät keräämään Venäjän verot tataarikaanille ja siten vahvistamaan alueensa taloudellista ja poliittista asemaa.

Moskovalaiset ruhtinaat harjoittivat myös Venäjänmaan yhdistämispolitiikkaa. Juri Danilovitš laajensi ruhtinaskuntansa kattamaan lähes koko Moskovan alangon ja suuriruhtinas Iivana I Kalita, jota seurasivat hänen poikansa suuriruhtinas Semjon I Ivanovitš "Ylpeä" ja Iivana II ostivat lisää alueita.

Suuriruhtinas Dmitri Donskoi lisäsi alueomistuksiaan ​​valloittamalla ja sai myös symbolisesti tärkeän voiton tataareista Kulikovon taistelussa vuonna 1380. Dmitrin seuraajat suuriruhtinaat Vasili I ja Vasili II jatkoivat Moskovan alueen laajentamista ja aseman vahvistamista huolimatta katkerasta sisällissodasta jälkimmäisen hallituskauden aikana.

Suuriruhtinas Iivana III saattoi päätökseen maiden yhdistämisen liittämällä Rjazanin ja Jaroslavlin vuonna 1463, Rostovin vuonna 1474, Tverin vuonna 1485 ja Novgorodin vuonna 1478 Moskovan suuriruhtinaskuntaan. Iivanan hallituskauden loppuun mennessä Moskovan suuriruhtinas oli itse asiassa koko Venäjänmaan hallitsija.

## Moskovan ruhtinaat ja suuriruhtinaat

## Lähteet

## Aiheesta muualla
Eero Hämeenniemi

**Eero Olavi Hämeenniemi** (s. 29. huhtikuuta 1951 Valkeakoski) on suomalainen säveltäjä ja kirjailija, Paavo Heinisen, Boguslaw Schäfferin, Franco Donatonin ja Josef Schwantnerin oppilas.

## Ura
Hämeenniemi tuli ylioppilaaksi vuonna 1971 ja valmistui diplomisäveltäjäksi Sibelius-Akatemiasta vuonna 1978. Hän jatkoi opintojaan Krakovassa, Italiassa, Englannissa ja Yhdysvalloissa.

Hämeenniemi on saanut teoksiinsa vaikutteita Kaukoidästä, esimerkiksi intialaisesta musiikista. Hän on säveltänyt muun muassa neljä sinfoniaa, konserttoja, jousikvartettoja, mieskuoromusiikkia ja jazzia. Hämeenniemi toimii sävellyksen dosenttina Sibelius-Akatemiassa ja hän on perustamansa Nada-yhtyeen johtaja ja pianisti. Radion sinfoniaorkesteri on levyttänyt hänen kolme sinfoniaansa. Kerava-kvartetti on levyttänyt kaikki hänen jousikvartettonsa. Nada-yhtye on julkaissut kaksi levytystä.

Hämeenniemen kirjoittamia kirjoja ovat muun muassa *ABO – johdatus uuden musiikin teoriaan* (1982), *Tekopalmun alla* (1993), *Missä sade leikkii* (2004), *Norsuilla etuajo-oikeus* (2005), *Tulevaisuuden musiikin historia* (2007) ja *Pyhän Calixtuksen lähde* (2009). Hänen kirjoittamistaan kirjoista kolme käsittelee eteläaasialaista kulttuuria. Lisäksi hän on suomentanut tamilinkielistä runoutta. Hämenniemi on julkaissut myös kaksi Italiaan liittyväät kirjaa: *Napolista etelään* (2021) ja *Kulkija Venetsiassa* (2022). Hän on kirjoittanut myös monodraaman *Laura Maddalena* (2019) näyttelevälle cembalistille. Sekä *Kulkija Venetsiassa* että *Laura Maddalena* kertovat mm. Venetsian musiikilisten orpokotien asukkaista.

Hämeenniemellä on vuodesta 2010 alkaen blogipalsta YLEn Klassisen sivuilla.

## Sävellyksiä
* 1977 – Sinfonia jousille
* 1980 – Konsertto sähkökitaralle ja kamariorkesterille
* 1983 – 1. sinfonia
* 1985 – *Dialogi* (pianolle ja orkesterille)
* 1986 – *Loviisa* (baletti)
* 1988 – 2. sinfonia
* 1991 – Viulukonsertto
* 1992 – *Leonardo* (baletti)
* 1993 – *Nattuvanar* (mieskuorolle)
* 1999 – 3. sinfonia
* 2004 – 4. sinfonia
* 2017 – Red Earth and Rain -laulusarja sangam-runoihin
* 2013 – Yaadum uuree tamilinkieliseen tekstiin
* 2020 – Klarinettiseikkailu-konsertto

## Kirjoja
* 
* 
* 
* *Tulevaisuuden musiikin historia*. Helsinki: Basam Books, 2007. 
* 
* 
*  
* 

## Huomionosoituksia
* Kordelinin säätiön Kalevala-palkinto 1990
* UNESCOn palkinto (teoksesta *Nattuvanar*) 1994
* taiteilijaeläke 2017
* Svenska Litteratursällskapetin Pacius-palkinto 2021

## Lähteet

## Aiheesta muualla

* Haastattelussa Eero Hämeenniemi. Kirjastokaista-video.
* 
*Eero Hämeenniemi Ylen Musiikin syntymäpäiväkalenterissa.
* Eero Hämeenniemi. Music Finland.
Janne Tolsa

**Janne Tolsa** (s. 1970) on suomalainen musiikkialan monitoimimies. Hän soittaa koskettimia yhtyeissä Tarot, Turmion Kätilöt (taiteilijanimellä **RunQ**),  Eternal Tears of Sorrow, Virtuocity ja Lazy Bonez. Lisäksi hän omistaa Kuopiossa sijaitsevan äänimainontaan, miksaukseen ja masterointiin keskittyneen Note On -studion.

## Ura
Tolsa aloitti pianonsoiton seitsemänvuotiaana, kun hänen vanhempansa ostivat kotiin pianon. Pianonsoittoharrastus jatkui helsinkiläisessä musiikkikoulussa seuraavien kolmen vuoden ajan, jonka aikana Janne otti myös yksityisiä pianotunteja. Tämän jälkeen perhe muutti Vuolijoen kylään lähelle Kajaania, jossa pianotunnit jatkuivat. Ensimmäisen syntetisaattorinsa, Korg Poly 800:n Tolsa sai 13-vuotiaana, jolloin hän myös liittyi rumpali-isoveljensä yhtyeeseen.

Tolsa viihtyi Tarotin konserteissa yhtyeen soittaessa lähellä Vuolijokea. Yhtyeen jäsenet muistivat Tolsan soittavansa koskettimia, ja Tarotin toisen kitaristin Mako H:n lähdettyä yhtyeestä vuonna 1987 tilalle otettiin Tolsa.

Eternal Tears of Sorrow’hun Janne liittyi tammikuussa 2005.

Vuonna 2017 Janne Tolsa perusti sooloprojektin nimeltään Epik Pike. *The Big Picture* -EP:llä Tolsan kanssa soittivat Pinja Pitkänen, Joonas Pulkkinen ja Pekka Tegelman.

Botsbwana on projekti, joka syntyi jo 90-luvun loppupuolella. Sävellykset on tehty ysäriteknon siivittämänä. Hienosäädön ja modernisoinnin jälkeen julkaistiin kappale ”ACHTUNG!”. Kitarassa on Zachary Hietala ja laulussa Julma J. 

## Diskografia

### Tarot

* To Live Forever (1993)
* To Live Again (1994)
* Stigmata (1995)
* For the Glory of Nothing (1998)
* Shining Black Best of (2003)
* Suffer Our Pleasures (2003)
* Crows Fly Black (2006)
* Undead Indeed Live DVD/CD (2008)
* Gravity of Light (2010)
* The Spell of Iron MMXI (2011)

### Eternal Tears of Sorrow

* Before the Bleeding Sun (2006)
* Children of the Dark Waters (2009)
* Saivon Lapsi (2013)

### Marenne

* The Past Prelude (2009)

### Turmion Kätilöt

* Niuva 20 (EP) (2005)
* U.S.C.H! (2008)
* Perstechnique (2011)
* Technodiktator (2013)
* Kiitos 2004-2014  (Live DVD) (2014)
* Diskovibrator (2015)
* Dance Panique (2017)
* Universal Satan (2018)
* Vihreät Niityt (single) (2019)
* Hengitä (single) (2021)
* Global Warning (2020)
* Omen X (2023)
* Reset (2024)

### Lazy Bonez

* Vol.1 (2013)
* Alive (2015)
* Kiss of the Night (2019)
* Eye of the Sky (2023)
* Late (2025)

### Virtuocity

* Secret Visions (2002)

### Verjnuarmu

* Muanpiällinen helevetti (2006)

### Jalven Veljet

* Aamut Joella (2007)

### Epik Pike

* The Big Picture (EP) (2018)
* Tomorrow Wonderland (Single) (2020)
* Vibes of Secret (Single) (2023)
* Dangerous (Single) (2024)

### Botsbwana

* ACHTUNG! (Single) (2023)
* Logi (Single) (2024)
* Det Här Är Natten (Single) (2024)

### Janne Tolsa & Arunaja

* *Tempest* (Single) (2025)

## Lähteet

## Aiheesta muualla
* Note On -studion sivusto
* Tarotin sivusto
* Turmion Kätilöiden sivusto
* Eternal Tears of Sorrow'n sivusto
* Lazy Bonezin sivusto
Kohtalon kirja

**Kohtalon kirja** on suomalainen eri tyylilajeja yhdistelevä fantasiaelokuva vuodelta 2003. Elokuva syntyi Tampereen ammattikorkeakoulun opinnäytetyönä, ja sen ohjaajina ja käsikirjoittajina toimivat serkukset Tommi Lepola ja Tero Molin. Elokuvan pääosissa näyttelevät Juha-Pekka Mikkola ja Johanna Kokko. Sivuosissa näyttelevät muun muassa Vesa Vierikko, Åke Lindman, Santeri Kinnunen, Karoliina Blackburn, Mikko Nousiainen ja Tony Halme.

Elokuva koostuu viidestä tarinasta, jotka liittyvät viiteen eri aikakauteen: vampyyritarina vuoden 1773 Transilvaniassa, western-tarina vuoden 1883 Arizonassa, talvisotakertomus vuoden 1939 Kollaanjoella, agenttitarina  vuoden 2003 Suomessa sekä avaruusseikkailu vuonna 2124 avaruusaluksessa.

Elokuva voitti Best International Feature Film Award -palkinnon New Yorkin International Independent Film and Video -festivaaleilla 2003. Elokuva on esitetty myös Subtv:llä 1. huhtikuuta 2004. Sandrew Metronome julkaisi elokuvan Suomessa kahden DVD-levyn painoksena, jossa on mukana myös muun muassa elokuvan soundtrackilla esiintyneen Nightwishin musiikkivideo *[[End Of All Hope]]*.

## Rooleissa

## Lähteet
Valistunut itsevaltius

**Valistunut itsevaltias** eroaa muista itsevaltiaista siten, että hän pyrkii noudattamaan valistuksen periaatteita. Hän saattaa esimerkiksi edistää uskonnonvapautta, omaisuudensuojaa, rangaistusten inhimillistämistä, laillisuusperiaatetta ja alamaisten tasapuolista kohtelua. Valistunut itsevaltias johtaa valtansa yleensä yhteiskuntasopimuksesta Jumalan sijasta.

Väljän määritelmän mukaan valistunut itsevaltius oli yleiseurooppalainen liike, joka pyrki rationaalisin, valistuksesta peräisin olevien periaatteiden mukaisesti muuttamaan valtiota. Sille oli ominaista reformistinen asenne, mutta valtiota uudistaessaan se ei tukeutunut vain valistusaatteisiin, vaan myös niitä lähellä oleviin fysiokraattisiin oppeihin. Valistunut itsevaltius oli ajallisesti noin puolen vuosisadan mittainen. Sen alkuna pidetään Fredrik Suuren valtaannousua vuonna 1740. Fredrik ei enää johtanut valtaansa Jumalasta, vaan valistuksen tyyliin yhteiskuntasopimuksesta. Hänen mielestään kuningas oli kansan ensimmäinen palvelija eikä Jumalan sijainen maan päällä. Se oli rationaalinen ja maallinen perustelu ilman mystifiointia. Valistuneen itsevaltiuden lopullisena takarajana oli Ranskan suuri vallankumous, johon itsevaltiuden aika päättyi. Monet valistusfilosofit kuten Voltaire ja Diderot kannattivat valistunutta itsevaltiutta parhaana tapana hallita valtiota. 

Pyrkiessään sopeutumaan valistuksen aatteisiin valistunut itsevaltius edisti absolutistisen valtion kehittymistä oikeusvaltiota kohti. Tosin itsevaltiaiden perimmäisenä tavoitteena oli usein näillä uudistuksilla pönkittää omaa mahtiaan. Kuninkaan tuli hallita ja kansan totella kaikkien yhteiseksi parhaaksi. Valistunut itsevaltius pysyi politiikassaan vanhan absolutismin linjoilla ja käytti hyväksi valistuksen aatteita.

## Valistuneita itsevaltiaita
1700-luvun Euroopan valistuneiksi itsevaltiaiksi sanotuista hallitsijoista kuuluisimpia olivat Preussin kuningas Fredrik II Suuri, keisari Joosef II, Ruotsin kuningas Kustaa III, Venäjän keisarinna Katariina Suuri ja Toscanan suurherttua Leopold.
File:Catherine II by J.B.Lampi (1794, Hermitage).jpg|Venäjän keisarinna Katariina Suuri
File:Charles III of Spain high resolution.jpg[|Espanjan kuningas [Kaarle III (Espanja)|Kaarle III ]]
File:Christian VII 1772 by Roslin.jpg|Tanskan kuningas Kristian VII
File:Mengs - Ferdinand IV of Naples, Royal Palace of Madrid.jpg|Molempain Sisiliain kuningas Ferdinand IV
File:清 郎世宁绘《清高宗乾隆帝朝服像》.jpg|Kiinan keisari Qianlong
File:Friedrich II., König von Preußen (Frisch).jpg|Preussin kuningas Fredrik Suuri
File:Gustav III by Alexander Roslin - no frame (Nationalmuseum, 15330).png|Ruotsin kuningas Kustaa III
File:Portrait of Joseph Emanuel, King of Portugal (1773) - Miguel António do Amaral.png|Portugalin kuningas Joosef I


## Katso myös
* Filosofikuningas
* Hyväntahtoinen diktatuuri

## Lähteet
Bélmez

**Bélmez** on kylä Córdoban maakunnassa Andalusiassa, Espanjassa. Kylässä asuu 2913 asukasta (2017). Maakunnan pääkaupunkiin Córdobaan on matkaa 70 kilometriä.

## Lähteet
### Viitteet
Tsaarin Venäjä

**Tsaarin Venäjällä** voidaan tarkoittaa:
* Moskovan Venäjää (Venäjä aikavälillä 1400-luvun loppu–1721)
* Venäjän keisarikunta (Venäjä vuosina 1721–1917)
Mortal Kombat: Deception

**Mortal Kombat: Deception** on Mortal Kombat -pelisarjan viidenneksi uusin osa. Sitä edelsi Mortal Kombat: Deadly Alliance ja seurasi Mortal Kombat: Shaolin Monks. Pelin merkittävin uudistus on uusi pelimuoto, Konquest, jossa seikkaillaan Shujinkolla Mortal Kombatin kaikissa maailmoissa. Mortal Kombat: Unchained on pelin PSP-käsikonsoliversio.

## Uudet hahmot
* **[[Ashrah]]** – demoni, joka tappaa demoneita maagisella miekallaan, Krissillä. Hän etsii Ermacia, tuhotakseen tämän ja saadakseen täyden puhdistumisen.
* **[[Hotaru]]** – Oikeuden soturi, Onagan palvelija.
* **[[Dairou]]** – Palkkamurhaaja, entinen seidonilainen kaartilainen. Hänen tuorein tehtävänsä on tappaa Hotaru.
* **[[Darrius]]** – Seidon vastarintaliikkeen johtaja.
* **[[Havik]]** – Kaaoksen pappi, joka pelasti Kabalin hengen.
* **[[Kira (Mortal Kombat)|Kira]]** – viekas ja armoton "Black Dragon" -klaanin alokas.
* **[[Kobra (Mortal Kombat)|Kobra]]** – armoton ja verenhimoinen "Black Dragon" -klaanin alokas.
* **[[Onaga]]** eli **Dragon King** – entinen Outworldin keisari.
* **[[Shujinko]]** – vanha soturi, jota Onaga huijasi kun hän oli nuori.

## Lähteet
Mortal Kombat: Shaolin Monks

**Mortal Kombat: Shaolin Monks** on yhdeksäs Mortal Kombat -pelisarjaan kuuluva peli. Peli on muutettu täysin edeltäjistä, sillä sen koko taistelujärjestelmä on muutettu. Pelissä on nyt myös kahden pelaajan yhteinen co-op.
Sheryl Munks

**Sheryl Munks** (s. 1965) on australialainen näyttelijä ja tanssinopettaja. Hän on näytellyt televisiosarjoissa ja elokuvissa vuodesta 1986 lähtien. Hän on näytellyt muun muassa draamasarjassa *[[Lumisen virran mies]]* pastori Colin McGregorin (Brett Climo) vaimoa Emilyä. Hän sai vuonna 1988 Penguinin kannustuspalkinnon roolistaan elokuvassa *In Between*. Munks on naimisissa Paul Callahanin kanssa.

## Filmografiaa
* Lentävät lääkärit (1988) — *(vierailevana näyttelijänä)*
* Vaarallinen seuralainen
* Kuumat kaarat (1990) — Pam Schaeffer
* Lumisen virran mies (1993–1996) — Emily Cornish McGregor 
* Kuolinsyyntutkija Kate Ferrari (1998) — Heather O'Connor
* Ostaripoika (2001) — Pam

## Aiheesta muualla
*
Fagervik

**Fagervik** on kylä Inkoossa.

Fagervikissa toimi 1646–1902 Suomen vanhimpiin kuulunut rautaruukki, jonka historiallinen alue on säilynyt nykypäiviin asti. Fagervikissa on myös kyläkirkko ja sen ympärillä matalia puisia työväenasuntoja. Fagervikin kartano valmistui 1773, ja sen suunnitteli arkkitehti C. F. Schröder. Kartanon pohjoispuolella on laaja, englantilaistyyppinen maisemapuisto ja kartanon eteläpuolella puisto on hoidetumpi, lähinnä barokkityylinen muotopuutarha.

Fagervikin–Snappertunanjoen alue on maisemallisesti vaihtelevaa ja pienipiirteistä. Murroslaaksojen pohjilla virtaavat joet ja ravinteikkaat järvet luhtineen ja ympäryssoineen ovat alueen arvokkainta luontoa. Alue on yksi Suomen kansallismaisemista.

## Lähteet
*
*
*

## Kirjallisuutta

* 

## Aiheesta muualla

* 
* 
*
Brett Climo

**Brett Climo** (s. 26. syyskuuta 1964 Sydney, Australia) on australialainen näyttelijä. Hän on esiintynyt pääasiassa australialaisissa televisiosarjoissa 1980-luvulta lähtien. Niistä on Suomessa esitetty muun muassa *[[Lentävät lääkärit]]*, *[[Lumisen virran mies]]* ja *[[Kotiin takaisin]]*.

## Filmografia: Suomessa esitetty
* Järki älä jätä! (1986) — Matthew Brown
* Lentävät lääkärit (1989–1990) — tri David Ratcliffe
* Lumisen virran mies (1993–1996) — Colin McGregor
* Haasteena murha (1997) — Kim Kouros
* Sydneyn satamapoliisit (1999) — Terry Spiro *(vieraileva näyttelijä)*
* Kotiin takaisin (2013–2018) — George Bligh

## Lähteet

## Aiheesta muualla
*
Stenbäck

**Stenbäck** on ruotsinkielinen sukunimi. Se on muun muassa seuraavilla suomalaisilla henkilöillä:

* Alvari Stenbäck, näyttelijä ja muusikko
* Asser Stenbäck (1913–2006), psykiatri ja kristillisdemokraattinen poliitikko
* Eva Stenbäck (1841–1928), opettaja ja tietokirjailija
* Frej Stenbäck (1941–2018), lääkäri, patologian professori
* Gunnar Stenbäck (1889–1926), jääkärimajuri
* Gunnar L. Stenbäck (1880–1947), venesuunnittelija, Mathias Gustaf Joachim Stenbäckin poika
* Gunnel Stenbäck (1914–2024), diakonissalaitoksen ent. johtajatar, Suomen vanhin ihminen 
* Guy Stenbäck (1924–2017), yritysjohtaja, kauppaneuvos
* Gösta Stenbäck (1865–1921), oikeusneuvos ja kansanedustaja
* Janne Stenbäck (s. 1989), maastohiihtäjä
* Johan Josef Stenbäck (1838–1892), juristi ja valtiopäivämies
* Josef Stenbäck (1854–1929), kirkkoarkkitehti, Karl Fredrik Stenbäckin poika
* Karl Emil Stenbäck (1834–1919), kirkkoherra ja valtiopäivämies, Karl Fredrik Stenbäckin poika
* Karl Fredrik Stenbäck (1798–1875), kirkkoherra ja valtiopäivämies
* Lars Stenbäck (1811–1870), runoilija ja herännäispappi
* Lyydi Stenbäck (1861–1894), opettaja ja kirjailija
* Mathias Gustaf Joachim Stenbäck (1837–1891), lääkäri, kätilöopettaja ja professori
* Ottilia Stenbäck (1848–1939), koulunjohtaja ja suomentaja
* Pär Stenbäck (s. 1941), RKP:n poliitikko, järjestövaikuttaja ja ministeri
* Signe Stenbäck (1887–1958), kirjailija
* Thomas Stenbäck (1713-1776), pappi, valtiopäivämies ja paikallishistorian tutkija
* Wolter Stenbäck (1884-1956), sortokausien aktivisti, Suomen Matkailijayhdistyksen pitkäaikainen johtaja
* Väinö Stenbäck (1862-1937), maallikkosaarnaaja ja suomentaja.

### Entisenä sukunimenä suomalaisilla henkilöillä
* Konrad Kivekäs, ent. *Stenbäck* (1847–1918), lehtimies, Karl Fredrik Stenbäckin poika
* Lauri Kivekäs, ent. *Gustaf Laurentius Stenbäck* (1852–1893), ylioppilaspoliitikko
* Lauri Kivekäs, ent. *Stenbäck* (1903–1998), vuorineuvos, ministeri
* Matti Kivekäs, ent. *Stenbäck* (1888–1918), lehtimies

### Stenbäck-suku
* Stenbäck, suomalainen sivistyssuku
Secondo Campini

**Secondo Campini** (28. elokuuta 1904 Bologna – 7. helmikuuta 1980 Milano) oli italialainen 1930- ja 1940-luvun lentokonesuunnittelija. Hän oli suihkumoottorin kehittämisen pioneereja. 

Vuonna 1931 Campini kirjoitti Italian ilmailuministeriölle ehdotuksen tutkia suihkumoottoria. Vuonna 1932 hän teki demonstraation Venetsiassa, jossa suihkuvoimanlähde toimi veneessä. Hän sai tukea ministeriöstä ja alkoi italialaisen lentokonetehdas Capronin kanssa kehittää suihkulentokonetta, Campini Caproni CC.2, jonka ensilento tapahtui vuonna 1940.

"Thermojet", jonka Campini kehitti, poikkeaa merkittävästi nykyisestä suihkumoottorista. Se käytti mäntämoottoria puristamaan ilman polttokammioon riittävän korkeaan paineeseen, jossa polttoaine paloi. Moottori toimi aidon suihkumoottorin tavoin mutta ahtimen suunnittelun ongelmat oli tällä tavalla kierretty. Moottori tuotti suihkumoottorin - eli reaktiomoottorin kuten sitä tuolloin kutsuttiin - tapaan työntövoiman kiihdyttämällä ilmasuihkun.

Vuodesta 1948 Campini työskenteli Yhdysvalloissa, jossa hän osallistui useiden sotilaskoneiden suunnitteluun (ml. Northrop YB-49 lentävä siipi).
Wendy Hughes

**Wendy Hughes** (29. heinäkuuta 1952 Melbourne – 8. maaliskuuta 2014 Sydney) oli australialainen näyttelijä ja käsikirjoittaja. National Institute of Dramatic Artissa opiskellut Hughes sai urallaan kolmetoista merkittävää palkintoa. Hän on näytellyt muun muassa Suomessakin esitetyissä televisiosarjoissa *[[Kuolinsyyntutkija Kate Ferrari]]* ja *[[Lumisen virran mies]]*.

Hughes kuoli syöpään 8. maaliskuuta 2014 Sydneyssä 61-vuotiaana.

## Filmografia
Suomessa esitettyjä:
* *[[Purkkiorjat]]* (1975) – Lynn Carson
* *[[Kuuma puhallus]]* (1977) – Barbie
* *[[Palapeli (elokuva)|Palapeli]]* (1978) – Claudine Cunningham
* *[[Loistava urani]]* (1979) – Helen
* *[[Liekehtivät helvetti]]* – Sophie McCann
* *[[Hoodwink - pakoon!]]* (1981) – Lucy
* *[[Ontuva aisapari]]* (1982)
* *[[Paluu Eedeniin]]* (1983) – Jilly Stewart
* *[[P.S. - kahden tulen välissä]]* (1983) – Vanessa
* *[[Ensimmäinen vaimoni]]* (1984) – Helen
* *[[Lupausten taakka]]* (1985)
* *[[Miehitetty Amerikka]]* (1987) – Marion Andrews
* *[[Hyvää uutta vuotta (elokuva)]]* (1987) – Carolyn
* *[[Nainen yöjunassa]]* (1988)
* *[[Kovat panokset]]* (1989) – Sheila
* *[[Ikuisuuden hinta]]* (1990) – tri Farrell
* *[[Villi orkidea 2]]* (1991) – Elle
* *[[Homicide - Pelon kadut]]* (1993) – tri Carol Blythe
* *[[Star Trek – uusi sukupolvi]]* (1993) – Neela Daren
* *[[Lumisen virran mies]]* (1993–1995) – Kathleen O'Neil McGregor
* *[[Prinsessa Caraboo]]* (1994) – rouva Worrall
* *[[Tie paratiisiin]]* – rouva Dickson
* *[[Kuolinsyyntutkija Kate Ferrari]]* (1997) – Kate Ferrari
* *[[Mies joka haastoi Jumalan oikeuteen]]* (2001) – Jules Myers

## Lähteet

## Aiheesta muualla
*
Nikolai Polikarpov

**Nikolai Nikolajevitš Polikarpov** (, 8. heinäkuuta (J: 26. kesäkuuta) 1892 Gergijevissä (nyk. Orjolin alue) – 30. heinäkuuta 1944) oli neuvostoliittolainen lentokoneinsinööri, joka tunnettiin kotimaassaan ”Hävittäjien kuninkaana”. Hän suunnitteli I-15-sarjan hävittäjät ja I-16 Ishak ”Pieni aasi” -hävittäjän.

Orjolin lukion käytyään hän opiskeli Pietarin polyteknisessä instituutissa mekaniikkaa sekä lentotekniikkaa. Hän valmistui insinööriksi vuonna 1916 ja palkkautui pietarilaiseen ilmalaiva- ja lentokonetehtaaseen. Maaliskuussa 1918 hän siirtyi Valtion sotilaslentokoneiden suunnitteluvaltuustoon Moskovaan.

Elokuussa 1918 hän siirtyi Dux-lentokonetehtaaseen, joka oli Neuvosto-Venäjän suurin lentokonetehdas. Hän sai vastuulleen lentokoneiden suunnittelun, materiaalitestit ja piirustuskonttorin johtamisen. Hänen ensimmäinen lentokoneensa oli kopio de Havilland D.H.4-koneesta nimellä Dux tai Polikarpov R-1. Vuonna 1919 hän siirtyi Neuvostoliiton ilmavoimien tekniseen komiteaan.

Hän perusti oman suunnittelutoimiston palkaten lopetetun Dux-tehtaan insinöörejä ja jatkokehitti Dux R-1-konetta. Hänen ensimmäinen täysin oma suunnitelma oli Polikarpov I-1.

Lokakuussa 1929 Polikarpov pidätettiin ja tuomittiin kuolemaan. Vuonna 1931 tuomio muutettiin kymmeneksi vuodeksi pakkotyötä ja hänet kuitenkin siirrettiin OGPU:n erityissuunnittelutoimistoon (CKB-39 OGPU) Butyrkan vankilaan Moskovassa. Hän suunnitteli Dmitri Pavlovitš Grigorovitšin kanssa Polikarpov I-5-koneen. Heinäkuussa 1931 hänet armahdettiin lukuisten muiden joukossa. Myöhemmin hän työskenteli Andrei Tupolevin johtamassa OKB-suunnittelutoimistossa.

Hänen tunnetuimpia lentokoneitaan ovat Polikarpov Po-2 vuodelta 1927 ja Polikarpov I-16, joka oli vuonna 1933 kehittynein hävittäjälentokone koko maailmassa. Kaikkiaan hän osallistui 70 lentokoneen suunnitteluun. 1943 hänestä tuli TšAGIn professori ja hän kehitteli teoriaa suurnopeuksisista lentokoneista, joissa on suihkuvoimalaite.

Polikarpov sai useita valtionpalkintoja, muun muassa Stalin-palkinnon vuosina 1941 ja 1943. Hän sai kahdesti Lenin-palkinnon sosialistisesta työstä.

Polikarpov kuoli 30. heinäkuuta 1944 vatsasyöpään. 

Pamir-vuorten Polikarpov-huippu on nimetty hänen mukaansa. 

## Aiheesta muualla
* Venäläinen sivusto venäjäksi Polikarpovista
Babe – urhea possu

**Babe – urhea possu** on australialainen elokuva Babe-nimisen possun vaiheista pienellä maatilalla, jota hoitavat James Cromwellin esittämä maanviljelijä Arthur Hoggett sekä Magda Szubanskin esittämä Esme Hoggett. Elokuvassa eläimet pystyvät puhumaan toisilleen, mutteivät ihmisten kanssa. Vuonna 1998 elokuvalle tehtiin jatko-osa *[[Babe suurkaupungissa]]*.

Elokuva oli ehdolla seitsemään Oscar-palkintoon, mukaan lukien parhaan elokuvan palkintoon, jonka se hävisi *[[Braveheart – taipumaton|Braveheartille]]*.

## Äänirooleissa
Ron Greenwood

**Ronald Greenwood** (11. marraskuuta 1921 – 8. helmikuuta 2006) oli englantilainen jalkapalloilija ja valmentaja.

Pelaajaurallaan Greenwood pelasi vuosina 1945–1956 Bradford Park Avenuessa, Brentfordissa, Chelseassa ja Fulhamissa. Englanninmestaruuden hän voitti pelaajana Chelseassa vuonna 1955.

Managerina Greenwood valmensi West Hamin vuonna 1964 FA Cupin voittoon ja vuonna 1965 cup-voittajien cupin voittoon. Vuonna 1977 hänestä tuli Englannin maajoukkueen valmentaja. Greenwoodin valmentama Englanti pääsi pitkän tauon jälkeen MM-turnaukseen 1982 Espanjan kisoihin. Kisoissa joukkue ei hävinnyt yhtään ottelua, mutta välieräpaikan jatkolohkosta vei Saksan liittotasavalta paremman maalieronsa ansiosta.

Greenwood kuoli 84-vuotiaana helmikuussa 2006 pitkällisen sairauden murtamana.

## Lähteet
Kirjallinen kysymys

**Kirjallinen kysymys** on eduskunnassa käytössä oleva tapa pyytää lisätietoa hallituksen tai ministerin toimista ja valvoa ministerin toimien laillisuutta. Kysymyksen voi esittää kuka tahansa yksittäinen kansanedustaja ja siihen vastaa se ministeri, kenen toimialaan kysymys kuuluu.

Eduskunnan työjärjestyksen mukaan kirjalliseen kysymykseen tulee vastata 21 päivän kuluessa sen toimittamisesta valtioneuvostolle. Vastaus jaetaan kirjallisena kaikille kansanedustajille.

## Lähteet

## Aiheesta muualla
* Kirjallisia kysymyksiä eduskunnan sivuilla
TsAGI

**TsAGI** (,  "Virtausdynamiikan keskusinstituutti") on Venäjän tärkeimpiä ilmailuteknologian tutkimuslaitoksia.

Laitoksen perusti vuonna 1918 Moskovaan Nikolai Žukovski, jota on sanottu Venäjän ilmailun isäksi. Vuodesta 1935 alkaen se on sijainnut Žukovskin kaupungissa Moskovan lähellä. Moskovassa sijaitsee yhä sivutoimipiste, MAGI.
 
Neuvostoliiton aikana TsAGI oli toiminnaltaan Yhdysvaltain NASAn kaltainen. Se on edelleen johtavia aerodynamiikan tutkimuskeskuksia maailmassa. Keskuksella on yli 40 tuulitunnelia, joissa ovat 1990-luvulta alkaen testanneet lentokoneita myös ulkomaiset valmistajat, esimerkiksi Dassault ja Lockheed-Martin.

TsAGI on kehittänyt sekä lentokoneita että avaruusaluksia, esimerkiksi Energija-kantoraketin ja Buran-avaruussukkulan.

## Kuuluisia TsAGIn insinöörejä
*Semjon Lavotškin 
*Vladimir Petljakov 
*Pavel Suhoi
*Andrei Tupolev

## Aiheesta muualla
* TsAGIn sivusto
Walter Thiel

**Walter Thiel** (2. maaliskuuta 1910 – 17. elokuuta 1943) oli saksalainen toisen maailmansodan aikainen raketti-insinööri, joka oli V2-ohjuksen moottorin pääsuunnittelija.

Hän syntyi 2. maaliskuuta 1910 Breslaussa. Hän tutki Breslaun teknillisessä yliopistossa materiaalitekniikkaa. Jo silloin hän kiinnostui hypergolisten polttoaineiden käytöstä rakettimoottoreissa.  

Hän liittyi Wernher von Braunin V-2-ohjusta kehittävään tiimiin vuonna 1936. Hän toimi sen moottorin pääsuunnittelijana ja sai aikaan läpimurron kehittämällä turbopumpun, jolla ajoaine pumpattiin ohjuksen polttokammioon. Aiemmissa ohjuksen versioissa oli korkeapaineiset ajoainetankit, mikä on tehotonta sekä ohjuksen painon että moottorin palamispaineen kannalta. Moottorin teho kymmenkertaistui. Klaus Riedelin kanssa hän kehitti polttokammiota ja suutinta paremmiksi. 

Thiel ja hänen perheensä kuolivat 17. elokuuta 1943 RAF:n lentoiskussa (Operaatio Hydra) Peenemündeen.

Kuun Thiel-kraatteri on nimetty hänen kunniakseen.
Nord Aviation

**Nord Aviation** oli ranskalainen ilmailualan valtionyhtiö, joka toimi vuosina 1954–1970.

Nord Aviation perustettiin 1. lokakuuta 1954 yhdistämällä valtion omistamat SFECMAS-yhtiö ja S.N.C.A.N.-yhtiö (Société Nationale de Constructions Aéronautiques du Nord). Nimestään huolimatta se sijaitsi Ranskan keskiosassa, Bourgesissa. 

Vuonna 1970 Nord Aviation fuusioitui Sud Aviation -yhtiön ja Société pour l’Étude et la Réalisation d’Engins Balistiquesin (SÉREB) kanssa.. Tällöin syntyi Société Nationale d'Industrie Aérospatiale eli SNIAS-yhtiö, joka myöhemmin nimettiin Aerospatialeksi. 

## Tuotanto

## Lähteet

## Aiheesta muualla
* AviaFrance.
Skufia

**Skufia** on ortodoksisen papiston ja munkkien käyttämä päähine. Skufian muoto vaihtelee eri maissa matalasta silinterimäisestä myssystä suippokärkiseen  päähineeseen. Suomessa käytetään slaavilaisen perinteen mukaista suippokärkistä skufiaa, mutta joillakin papeilla on  myös kreikkalainen silinterimäinen malli, jonka ovat itse hankkineet tai saaneet lahjaksi Kreikassa.

Suomessa skufian käyttöoikeuden saa lukijaksi vihittäessä, mutta se voidaan myöntää myös vihkimättömälle ansiokkaasta palvelusta. Samoin luostareissa myös vihkimättömät palvelijat, esimerkiksi miespuoliset talkoolaiset, saavat pitää skufiaa; aiemmin jopa pikkupojatkin puettiin luostareissa skufiaan ja viittaan. 

Skufia on, muista kirkollisista päähineistä poiketen, luostarien ulkopuolella nimenomaan ulkopäähine; kirkossa sitä ei pidetä muulloin kuin ristisaattoihin valmistauduttaessa sekä pääsiäisyönä saaton jälkeen pääsiäisyöpalveluksen aikana. 

## Katso myös
*Klobukki
*Kamilavka
*Zucchetto
Herpes simplex

**Herpes simplex** on *Herpes simplex* -nimisen viruksen aiheuttama herpesinfektio. Viruksesta ja taudista on kaksi tyyppiä (HHV-1 eli HSV-1 ja HHV-2 eli HSV-2). Suu-, huuli- ja ihoinfektiot ovat tavallisesti HSV-1:n aiheuttamia. Genitaaliherpes on tavallisesti HSV-2:n aiheuttama. Huuli- ja genitaaliherpes voivat kuitenkin olla myös toisin päin.

HSV-1-virusta kantaa noin 85&nbsp;% aikuisväestöstä, joista puolella on jossain elämänsä vaiheessa uusiutuva infektio. HSV-2-tyypin vasta-aineita on 25&nbsp;%:lla aikuisväestöstä. Sekä primaari- että sekundaari-infektiot ovat tarttuvia.

## Primaarinen herpesinfektio

Primaarinen HSV-infektio syntyy, kun virus tunkeutuu elimistöön esimerkiksi limakalvossa tai ihossa olevasta vauriokohdasta. Infektion saajat ovat yleensä lapsia tai nuoria aikuisia. Valtaosalla (90&nbsp;%) tartunnan saaneista primaarinen herpesinfektio on täysin oireeton. Immuunipuutos altistaa infektiolle. Oireellisena herpes simplex aiheuttaa erittäin kivuliaan, rakkulaisen suutulehduksen (suun limakalvon rokko), johon liittyy usein myös nk. herpeettinen ientulehdus eli gingivostomatiitti. Oireita ovat imusolmuketauti, korkea kuume ja huonovointisuus, rakkulat (2–3&nbsp;mm) ympäri suuta, varsinkin kielen selässä ja kovassa suulaessa sekä myös huulissa ja huulta ympäröivässä ihossa (nk. satelliittirakkulat). Rakkulat puhkeavat helposti. Taudin kesto vaihtelee viikosta kahteen. Potilailla, joiden immuniteetissa on häiriöitä, herpes voi aiheuttaa vakavan, laajalle levinneen infektion, joka hoidetaan tarvittaessa systeemisellä asikloviirilla. Yleensä diagnoosi tehdään kliinisen kuvan perusteella. Vasta-aineet ovat todettavissa veressä 2–3 viikkoa oireiden alkamisesta. Herpes voi tarttua oireettomanakin.

## Sekundaarinen herpesinfektio

Primaari-infektion jälkeen virus jää tuntohermon hermosolmuun. Sekundaarisessa herpesinfektiossa virus aktivoituu uudelleen, jolloin se siirtyy hermosolmusta takaisin iholle hermosyiden avulla.

Tavallisin infektion esiintymispaikka on huuli (yskänrokko), mutta oireet voivat esiintyä myös nenässä, leuan iholla tai suun sisällä (sekundaarinen herpeettinen stomatiitti). Ensioireet ovat polttelu ja kihelmöinti, minkä jälkeen syntyy useita pieniä rakkuloita, jotka laajentuvat, fuusioituvat, puhkeavat ja rupeutuvat. Diagnoosi tehdään kliinisen kuvan perusteella. Jos näyte otetaan, se on tavallisimmin sivelynäyte rakkulan sisällöstä. 

## Hoito

*Sekä primaarinen että sekundaarinen herpesinfektio eivät yleensä vaadi hoitoa. 
*Limakalvomuutosten hoito on yleensä oireenmukaista (puuduttavat salvat jne.)
*Iholle paikallisena hoitona käytetään asikloviiria tai pensikloviiria (Zovirax R ja Vectavir R). Voidetta sivellään viisi kertaa päivässä viiden vuorokauden ajan. Hoito aloitetaan mahdollisimman varhaisessa vaiheessa ennen rakkuloiden puhkeamista.
* Vaikeissa tapauksissa käytetään systeemisiä viruslääkkeitä, kuten asikloviiria ja valasikloviiria.

## Lähteet

## Aiheesta muualla

*Herpesviridae
*Herpes eli yskänrokko – Terveyskirjasto.fi
Scott Speed

**Scott Andrew Speed** (s. 24. tammikuuta 1983 Manteca, Kalifornia, Yhdysvallat) on yhdysvaltalainen autourheilija. Hän ajoi muun muassa Formula 1 -sarjassa kausilla 2006 ja 2007. Vuonna 2004 hän voitti Saksan Formula Renault ja Eurocup Formula Renault-sarjojen mestaruuden.

Speed oli ensimmäinen yhdysvaltalainen F1-kuljettaja sitten Michael Andrettin (1993). Nykyään Speed on siirtynyt enemmän vakioautojen puolelle, kuten NASCARiin, mutta on yhä mukana Red Bullin organisaatiossa. Tällä hetkellä (kirjoitettu heinäkuussa 2008) hän ajaa Red Bull Toyota Camry-autolla ARCA RE/MAX Series-luokassa Eddie Sharp Racing-tallissa ja osa-aikaisesti Red Bull Toyota Tundra-autolla NASCAR Craftsman Truck Series-luokassa Bill Davis Racing-tallissa.

Speed asuu tällä hetkellä Fuschl am Seessä Itävallassa amerikkalaisen tyttöystävänsä Valentina Neuhauserin kanssa.

## Formula 1 -ura
### 2005
Speed ajoi Red Bull -tallin kolmatta autoa perjantain harjoituksissa Kanadan ja Yhdysvaltain GP:ssa. Hänestä tuli samalla ensimmäinen yhdysvaltalainen Formula 1 -kuljettaja sitten vuoden 1993, jolloin Michael Andretti ajoi.

### 2006

Speed sai kuljettajan paikan uudesta Toro Rosso -tallista. Hänen ensimmäinen kilpailunsa oli Bahrainin GP, jossa hänen sijoituksensa oli 13. Speed saavutti kauden parhaan sijoituksensa kolmannesta kilpailusta Australiasta, jossa hän sijoittui kahdeksanneksi, mutta sai kilpailun jälkeen 25 sekunnin aikarangaistuksen ja tippui yhdeksänneksi. Hän keskeytti kauden aikana vain neljä kertaa kahdeksastatoista.

### 2007
Speed ajoi Toro Rossolla kauden 2007 Euroopan GP:hin asti kunnes sai potkut, koska oli ajautunut nyrkkitappeluun tallipäällikkö Franz Tostin kanssa. Speed korvattiin Sebastian Vettelillä, joka oli aiemmin ajanut Yhdysvaltain GP:ssä.

### Formula 1 -saavutukset

### Tulokset kilpailuittain

## Formula E -tulokset

## GP2 -tulokset

## Lähteet
* http://espn.go.com/racing/driver/_/id/784/scott-speed

## Aiheesta muualla

*Virallinen sivusto
*Scott Speed: tilastot
Daniel Purcell

**Daniel Purcell** (noin 1664 – 26. marraskuuta 1717) oli englantilainen säveltäjä ja urkuri. Myös hänen veljensä, Henry Purcell oli säveltäjä. 

Purcell lauloi 14-vuotiaasta lähtien Chapel Royalissa. Noin 25-vuotiaana hän pääsi urkuriksi Magdalen Collegeen, Oxfordiin. Purcell aloitti Oxfordissa ollessaan myös säveltämisen. Vuonna 1695 hän muutti Lontooseen, jossa hän keskittyi lähinnä näyttämömusiikin säveltämiseen. Vuodesta 1713 kuolemaansa asti Purcell toimi urkurina St. Andrew'sissa, Holbornissa.

Daniel Purcell sävelsi näyttämömusiikin lisäksi muun muassa kuusi kantaattia ja instrumentaalimusiikkia.
Suullinen kysymys

**Suullisia kysymyksiä** esitetään ministereille torstain täysistunnon yhteydessä pidettävällä eduskunnan kyselytunnilla. Niitä voi esittää kuka tahansa kansanedustajista, eivätkä ministerit tiedä etukäteen heiltä kysyttäviä kysymyksiä. Edustajat voivat tehdä ministerin vastauksen perusteella myös lisäkysymyksiä.

Eduskunnan puhemies pyrkii antamaan kaikille eduskuntaryhmille mahdollisuuden esittää kyselytunnin aikana vähintään yhden kysymyksen. Sen sijaan kuhunkin kysymykseen sallittujen lisäkysymysten määrä voi vaihdella suuresti. Kysymyksen esittäjälle annetaan kuitenkin yleensä aina mahdollisuus lisäkysymyksen esittämiseen. Vaalikauden aikana tehdään tuhansia suullisia ja kirjallisia kysymyksiä.

Kyselytunnit televisioidaan suorana Yle TV1 -kanavalla. 

## Lähteet
György Kurtág

**György Kurtág** (s. 19. helmikuuta 1926 Lugoj, Romania) on unkarilainen säveltäjä.

## Ura
Kurtág syntyi unkarilaiseen perheeseen Lugojissa, Romaniassa. Hän muutti Unkariin toisen maailmansodan jälkeen 1946. Hän opiskeli pianonsoittoa äitinsä johdolla viisivuotiaasta, suoritti pianodiplomin 1951 ja sävellysdiplomin 1955.

Kurtágin tarkoituksena oli päästä opiskelemaan musiikkia Béla Bartókin johdolla. Bartók kuitenkin kuoli leukemiaan syyskuussa 1945. Vuodesta 1946 lähtien Kurtág opiskeli Franz Liszt -musiikkiakatemiassa sävellystä Sándor Veressin ja Ferenc Farkasin, pianonsoittoa Pál Kadosan sekä kamarimusiikkia Leó Weinerin johdolla. 

Vuonna 1957 Kurtág lähti vuodeksi Pariisiin opiskelemaan Darius Milhaudin ja Olivier Messiaenin johdolla. Kurtágin palattua Unkariin hänen työnsä alkoi painottua säveltämiseen. Hän pitää tärkeimpinä opettajinaan Claudio Monteverdia ja Heinrich Schütziä.

Hänen varhaisimpiin teoksiinsa kuuluu muun muassa jousikvartetto opus 1. Kurtágin sävellystuotanto on suppea; siihen kuuluu vain 47 opusnumeroa.

Jenny ja Antti Wihurin rahasto myönsi Wihurin Sibelius-musiikkipalkinnon Kurtágille vuonna 2012.

## Lähteet
Painajainen (täsmennyssivu)

**Painajainen** voi tarkoittaa ainakin seuraavia asioita:

*painajainen, unityyppi
*Painajainen, Marvel-kustantamon supersankari, Ryhmä-X:n jäsen
*Painajainen, Marvel-kustantamon superroisto, Tohtori Oudon vastustaja
**[[Painajainen (televisiosarja)|Painajainen]]*, televisiosarja
**[[Painajainen (kirja)|Painajainen]]*, Stephen Kingin romaani.
Painajainen (televisiosarja)

**Painajainen** on Ismo Sajakorven käsikirjoittama ja ohjaama neliosainen televisiosarja vuodelta 1988.  Sarja sai vuoden 1988 Venla-gaalassa kunniamaininnan.

Sarja julkaistiin DVD:llä lokakuussa 2012 yhdessä Sajakorven *[[Merkitty (elokuva)|Merkitty]]*-elokuvan kanssa.

## Juoni
Herättyään seitsemän kuukauden koomasta taiteilija Kai Merilä (Eero Melasniemi) palaa huvilalleen maaseudulle Sauvoon, jossa koomaan johtanut auto-onnettomuus oli sattunut edellisenä vuonna. Kaikki kylässä muistavat hänet – hän ei ketään. Kerstin Sundell (Rea Mauranen) tilaa häneltä kadonneen tyttärensä muotokuvan. Valokuvia apunaan käyttäen Merilä aloittaa maalaamisen, ja vähitellen hänen mieleensä ilmestyy näkyjä hirvittävistä tapahtumista.

## Jaksot
# Kooma
# Kätkö
# Kenkä
# Karma

## Näyttelijät
*Eero Melasniemi – Kai Merilä
*Anna-Leena Härkönen – Nina Sundell
*Johanna Raunio – Laura Pietinen
*Rea Mauranen – Kerstin Sundell
*Pertti Palo – Rolf Sundell
*Esa Anttila – Kasimir
*Raili Tiensuu – Kasimirin äiti
*Martti Tschokkinen – nimismies Kankainen
*Juha Mäkelä – rikoskomisario Viilo
*Turo Pajala – konstaapeli Korhonen
*Jyrki Kovaleff – kauppias
*Liisa Paatso – kauppiaan vaimo
*Matti Tuominen – talonmies
*Saara Pakkasvirta – uusi asukas
*Mikko Hänninen – opettaja Palkonen
*Eila Pehkonen – asiakas apteekissa
*Niina Nurminen – asiakas huoltoasemalla
*Eeva-Kaarina Volanen – Merilän äiti 
*Sinikka Sokka – Merilän äiti nuorena
*Kristiina Halkola – toimittaja
*Yrjö Parjanne – toimittaja
*Heikki Nousiainen – automyyjä
*Eija Nousiainen – fysioterapeutti
*Göran Schauman – lääkäri
*Soli Labbart – Sundellien kotiapulainen
*Markku Riikonen – apteekkari

## Lähteet